

**Základná škola, V. Javorku 32, 010 01 Žilina**

 tel: 041/7637580 e-mail: riaditel@zsjavorku.sk web: zsjavorku.edupage.org

 Štatút športových tried

|  |  |  |
| --- | --- | --- |
| Dátum účinnosti: 01.09. 2021 |  |  |
|  | Funkcia | Meno | Dátum | Podpis |
| Vypracoval: | Zástupkyňa RŠ | Ing. Kotercová | 27.08.2021 |  |
| Schválil: | Riaditeľka ZŠ | RNDr. Popluhárová Čellárová | 02.09.2021 |  |

**Článok 1**

**Úvodné ustanovenie**

1. Štatút športových tried upravuje podmienky na zabezpečenie starostlivosti o žiakov športových tried na ZŠ, V. Javorku 32 v Žiline a osobitosti organizácie výchovno–vzdelávacieho procesu v týchto triedach.
2. Športová trieda je zriadená za účelom prípravy športovo nadaných a talentovaných žiakov 5.-9. ročníka v súlade s [§ 103 – 106 zákona č. 245/2008](http://www.uips.sk/sub/uips.sk/images/PKvs/z245_2008.pdf) Z. z. o výchove a vzdelávaní (školský zákon) a o zmene a doplnení zákonov, tiež [§ 9, ods. 2 a § 12 Vyhlášky MŠ SR o základnej škole](http://www.minedu.sk/data/att/667.pdf).
3. Vyučovanie sa realizuje v predmete Športová príprava podľa učebných osnov, ktoré sú záväzným dokumentom pre učiteľov Športovej prípravy a trénerov športových hokejových tried.
4. Na zabezpečenie činnosti ŠT uzatvárajú štatutár ZŠ, V. Javorku 32 v Žiline a hokejový klub MsHKM Žilina, s.r.o. a  Slovenský futsal – Stredoregión dohodu o personálnom, materiálnom a finančnom zabezpečení činnosti a dobou platnosti jedného školského roka.

**Článok 2**

**Organizácia výchovno–vzdelávacieho procesu v športových triedach**

1. Do jednej ŠT v ročníku sa zaraďujú žiaci športového odvetvia:
* ľadový hokej
* futsal
1. Učebný plán v ŠT vychádza zo Štátneho vzdelávacieho programu a Školského vzdelávacieho programu.
2. Pre žiaka ŠT je povinnou súčasťou výchovno–vzdelávacieho procesu každý tréning (okrem PN), zápas (podľa nominácie trénerom) a sústredenie nad rámce učebného plánu v Školskom vzdelávacom programe.
3. Pre zabezpečenie koordinácie výchovno–vzdelávacej činnosti a športovej prípravy zriadi riaditeľ školy ako svoj poradný orgán Radu ŠT. Členmi Rady ŠT zástupca riaditeľa školy, koordinátor športovej činnosti, zástupca hokejového klubu, tréneri, triedni učitelia, zástupca rodičov, lekár.
4. *Zodpovednosť za žiakov ŠT počas presunu na tréning preberá príslušný tréner, ktorý dodržiava pravidlá bezpečnosti. Presun žiakov – hokejistov na zimný štadión a zo zimného štadióna je zabezpečený zmluvným autobusom, dozor vykonáva počas prepravy príslušný tréner žiakov zameraných na ľadový hokej.*

**Článok 3**

**Personálne zabezpečenie**

1. Riaditeľ ZŠ a športový klub zabezpečuje kvalifikované a odborné personálne obsadenie v ŠT, t. j. zamestnancami, ktorí spĺňajú príslušné pedagogické vzdelanie a trénerskú kvalifikáciu.
2. Športovú prípravu v ŠT zabezpečuje ZŠ v počte 3 vyučovacích hodín týždenne.
3. Športovú prípravu v ŠT zabezpečujú tréneri, ktorí majú pracovnú zmluvu so ZŠ v rozsahu 3 vyučovacích hodín týždenne podľa rozvrhu a ročníka.
4. ZŠ uzatvára so zamestnancami športového klubu pracovnú zmluvu alebo Dohodu o vykonaní práce na príslušný školský rok.
5. Povinnosti trénerov:
* vypracovať' plán prípravy na školský rok (súťažnú sezónu)
* viest' tréningový denník
* vyhodnotiť športovú činnosť športovej triedy v sezóne do 30.05. príslušného školského roka
* zabezpečiť pedagogický dozor nad žiakmi športových tried pri športových podujatiach
* spolupracovať a komunikovať s vedením školy, triednym učiteľom a rodičmi pri výchovných, vzdelávacích, zdravotných a športových problémoch žiakov športových tried
* zúčastňovať sa na zasadnutiach trénerskej rady v rámci hokejového klubu, Rady ŠHT, pedagogických rád a triednych schôdzok rodičovského združenia.

**Článok 4**

**Finančné zabezpečenie**

1. Činnosť športových tried finančne zabezpečuje zriaďovateľ normatívnym financovaním.
2. Na činnosť športových tried môžu formou darov prispievať aj iné fyzické a právnické osoby.

**Článok 5**

**Zdravotné zabezpečenie**

1. Žiaci športových tried minimálne jedenkrát do roka absolvujú komplexné lekárske vyšetrenie u športového lekára v sprievode zákonného zástupcu (v prípade epidémie Covid-19 sa riadia opatreniami ÚVZ a RÚVZ v Žiline).
2. Hokejový klub MsHKM Žilina, s.r.o. zabezpečí pre žiakov ŠT regeneráciu síl (plávanie, masáže a pod.)
3. Počas zápasov, sústredení a pretekov je zabezpečená zdravotná služba na náklady športového klubu.

**Článok 6**

 **Materiálno-technické zabezpečenie**

1. Na zabezpečenie kvalitných podmienok pre výučbu športovej prípravy zabezpečí ZŠ športové objekty (telocvičňu, športovú halu, atletickú dráhu a iné priestory vhodné pre športovú činnosť), šatne, učebné pomôcky a zariadenia.
2. Ostatné materiálno-technické zabezpečenie – ľadovú plochu, plaváreň, zabezpečí hokejový klub MsHKM Žilina, s.r.o. Hokejový klub poskytuje ľadovú plochu na výučbu športovej prípravy, na majstrovské a prípravné zápasy a turnaje.
3. Hokejový klub MsHKM Žilina, s.r.o. zabezpečí v rámci svojich možností hokejovú výstroj pre žiakov ŠT v jednotlivých ročníkoch.
4. Rodičia žiakov ŠT znášajú časť nákladov zo svojich prostriedkov

 **Článok 7**

 **Prijímanie, zaraďovanie a vyraďovanie žiakov, disciplinárne konanie**

1. Prijímanie žiakov do športových tried sa uskutočňuje na základe splnenia podmienok stanovených v bode 2 čl.7 tohto štatútu.
2. Do ŠT sa vyberajú športovo–talentovaní žiaci z rôznych ZŠ na základe výberu, súhlasu lekára a zákonného zástupcu. Výber sa uskutočňuje podľa výsledkov dosiahnutých pri stanovených testoch na overenie schopností a predpokladov počas prípravy v prípravke, podľa výchovno-vzdelávacích výsledkov a *príslušnosť k danému klubu, registrácia v klube.*
3. Do ŠT môže riaditeľ školy prijať žiaka aj do vyššieho ročníka na základe preukázaného športového nadania a za predpokladu neprekročenia počtu žiakov v triedach v súlade s § 29 ods. 5 zákona č. 245/2008 Z. z. (školský zákon), respektíve udelením výnimky zriaďovateľom.
4. Riaditeľ školy môže vyradiť žiaka zo športovej prípravy:
* pre neplnenie požiadaviek športovej prípravy
* pre neplnenie výchovno-vzdelávacích požiadaviek
* zo zdravotných dôvodov na návrh lekára
* na žiadosť zákonného zástupcu žiaka.
1. Pri vyraďovaní žiaka zo ŠT postupuje riaditeľ školy v zmysle § 12 ods. 5 Vyhlášky MŠ SR o ZŠ č. 320/2008.
2. Disciplinárne konanie -  prípade, že sa žiak dopustí priestupkov v škole alebo pri športovej činnosti, dodržiava sa nasledovný postup pri ich riešení:
* pohovor s rodičmi (písomný záznam)
* zastavenie športovej činnosti na určitý čas
* znížená známka zo správania na II, III. stupeň
* vylúčenie zo ŠT
1. **Zásady vylúčenia žiaka zo ŠT**

Žiak môže byť vylúčený z nasledovných dôvodov:

* prospechových
	+ na polročnom vysvedčení má známku nedostatočný (podmienečne vylúčený)
	+ na koncoročnom vysvedčení žiak nesplnil podmienky postupu do vyššieho ročníka, t.j. neprospel na opravných skúškach (vylúčený)
* výchovných
	+ na vysvedčení má zníženú známku zo správania na 2. stupeň (podmienečne vylúčený)
	+ na vysvedčení má zníženú známku zo správania na 3. alebo 4. stupeň (vylúčený)
* športových
	+ zhoršenie zdravotného stavu (žiadosť rodiča doložená lekárskym potvrdením)
	+ neplnenie ukazovateľov všeobecnej a špeciálnej pohybovej výkonnosti
	+ neúčasť na tréningovom procese bez ospravedlnenia (nezáujem zo strany žiaka i rodiča)
	+ opakované nerešpektovanie pokynov trénerov ani po disciplinárnych

 opatreniach.

**Článok 8**

 **Povinnosti rodičov**

1. Zabezpečovať pravidelnosť dochádzky športovca na tréningový proces, v prípade nominácie na zápas, súťaž, včasnosť príchodu k autobusu, na štadión, pripadne k ZŠ.
2. Prípadnú neúčasť hráča včas oznámiť vedúcemu družstva, resp. hlavnému trénerovi.
3. Ospravedlniť triednemu učiteľovi a trénerovi svoje dieťa v prípade choroby, rodinných dôvodov - písomne, telefonicky, e-mailom.
4. Povinne sa zúčastňovať všetkých stretnutí rodičov zvolávaných školou ako aj klubom.

**Článok 9**

**Povinnosti žiaka ŠT**

1. Zúčastňovať sa tréningovej činnosti, zápasov, na ktoré je nominovaný a ostatných činností, priamo súvisiacich s tréningami, zápasmi, súťažami.
2. Dodržiavať školský poriadok ZŠ.
3. Dosahovať požadované vyučovacie a športové výsledky.
4. Vzorne reprezentovať hokejový klub a školu.
5. V príprave na tréning a zápas rešpektovať pokyny trénera, resp. vedúceho družstva.
6. Spoločensky primerane a disciplinovane vystupovať voči trénerom, spoluhráčom, vedeniu družstva a funkcionárom klubu.
7. Včas ospravedlniť svoju neúčasť na tréningu písomnou formou potvrdenou rodičom, resp. lekárom.

**Článok 10**

**Záverečné ustanovenie**

1. Štatút nadobúda platnosť dňom podpísania zainteresovaných strán, v prípade potreby je možné po vzájomnej dohode doplniť, prípadne zmeniť jednotlivé ustanovenia, bez toho, aby bolo nutné vytvoriť nový štatút. Zmeny a doplnky musia mať písomnú formu a musia byť odsúhlasené a podpísané všetkými zainteresovanými stranami formou prílohy.

2. Štatút je možné zrušiť na základe vzájomného dohovoru písomnou formou a to vždy s termínom 30. mája príslušného kalendárneho roka, pričom ŠT musia fungovať minimálne do 30. júna príslušného roka tak, aby nebol narušený chod školy.

 3. V prípade, že jedna zo zúčastnených strán nedodržiava vzájomne dohodnuté podmienky a neplní si tak svoje povinnosti voči ŠT, je možné odstúpiť jednostranne od dohody, ale jej definitívna platnosť nastane k 30. júnu príslušného roka. Do tohto termínu sú zainteresované strany povinné zabezpečiť chod ŠT na požadovanej úrovni.

V Žiline, 02.09. 2021

......................................................... .................................. .................................

RNDr. Jana Popluhárová Čellárová Mgr. Milan Ladiver Ing. Dušan Dobšovič

 riaditeľka ZŠ konateľ MsHKM predseda združenia